kaharap si placido sa maikling pag uusap na itot nadingig ang lahat; nang inaakalang nakaaninaw siya ng bahagya ay nanindig ang kaniyang buhok at tiningnan si simoun ng matang gulat. si simoun ay nakangiti. ipinagtataka ninyo ang sabing malamlam ang ngiti na ang indiong iyan na masama ang suot ay makapagsalitang mabuti ng wikang kastila? naging guro sa paaralan, na nagpumilit na turuan ng kastila ang mga bata at hindi nagtigil hanggang naalis sa tungkulin at napatapon dahil sa salang panggugulo ng katiwasayang bayan at sapagkat naging kaibigan ng kaawaawang ibarra. kinuha ko sa kinatapunan na ang inaatupag doon ay ang pagtatanim ng niyog at ginawa kong magkakastillo. nangagsibalik sa daan at palakad na tumungo sa dakong trozo. sa harapan ng isang munting bahay na tabla, na ang anyoy masaya at malinis, ay may isang kastila na naniniin sa isang tungkod at nag aaliw sa liwanag ng buwan. tinungo siya ni simoun; nang makita ito ng kastila ay nagtangkang tumindig na tinimpi ang isang daing.